Bruk trykkskjermen på AirSense 11-apparatet, og bla til Mine alternativer. Skjermen vil vise gjeldende komfortinnstillinger, og du kan deretter velge og justere dem slik: Fuktighet: Fukteren fukter luften du puster og er utviklet for at behandlingen skal bli mer behagelig. Hvis du bruker Climate Control Auto-innstillingen med ClimateLineAir luftslange med varmetråder, vil temperatur og fuktighet være automatisk forhåndsinnstilt til nivåer som skal gjøre behandlingen så enkel som mulig. Koble bare til ClimateLineAir-slangen, og trykk på startknappen. Du kan også manuelt angi fuktighetsnivået på AirSense 11-apparatet eller sette det til Av ved å velge Fuktighetsnivå i menyen Mine alternativer. Hvis du får tørr nese eller munn, kan du skru opp fuktigheten: 8 er den høyeste fuktighetsinnstillingen. Hvis du får fukt i masken, kan du skru ned fuktigheten: 1 er den laveste fuktighetsinnstillingen. Rampetid: Rampefunksjonen øker gradvis behandlingstrykket fra et lavt utgangspunkt til det når foreskrevet behandlingstrykk. Tiden dette tar, er kjent som rampetid. Når Rampetid er satt til Auto, øker apparatet gradvis trykket når det oppdager at du har sovnet. Du kan sette Rampetid til Av, Auto eller et tidsrom mellom 5 og 45 minutter. Bla til Mine alternativer, velg Rampetid, og juster til foretrukket innstilling. Hvis du trenger mer hjelp med komfortinnstillingene, kan du lese brukerveiledningen for apparatet eller kontakte helsepersonell.